Shtetet e dështuara dhe demokracia
Disa analistë thonë se zgjidhja paqësore e mosmarrëveshjeve dhe vendosja e një forme demokratike të qeverisjes janë thelbësore për ndër
Në qytetin Kurd të Irbilit, Çilura Hardi vitin e kaluar organizoi një ekspozitë për të tërhequr vëmendjen tek dhuna kundër grave në rajon. Është një krim, thotë ajo, që në të kaluarën nuk përmendej. Zonja Hardi drejton një qendër kurde grash në Irbil që ka edhe një stacion radiofonik për gratë. Stacioni financohet nga organizata ndërkombëtare ndihmash. Ekspertja Polin Bejker e Fondit për Paqe thotë se këto lloj programesh mund ta ndihmojnë rajonin kurd që të shërojë plagët e shkaktuara nga vite të tëra lufte. . Zonja Bejker thotë se pas vendosjes së sigurisë dhe konsolidimit të ekonomisë, vendet që përpiqen të forcohen, duhet të nxisin shtetin ligjor dhe demokracinë për të ruajtur qëndrueshmërinë dhe sigurinë. Në Sierra Leone, për shembull, organizatat ndërkombëtare luajtën rolin e tyre për të mbështetur zgjedhjet dhe shtetin ligjor. Mari-An Ajsler, shefja e vëzhguesve të Bashkimit Evropian gjatë zgjedhjeve në Sierra Leone vitin e kaluar, thotë se transferimi paqësor i pushtetit, është prova e parë e një demokracie të re. Ndihmës Sekretarja e Përgjithshme e OKB-së për operacionet paqeruajtëse, Xhejn Holl Lut thotë se ndryshimi paqësor kërkon gjithashtu një angazhim afatgjatë. Edhe disa prej atyre që janë kritikë të shtet-ndërtimit me ndihmë ndërkombëtare, si Kristofer Prebl i Insitutit Cato është në favor të përdorimit të parave dhe ekspertizës, në vend të ndërhyrjes ushtarake për të imponuar demokracinë. Mbështetja e zgjedhjeve të lira nuk sjell gjithnjë si rezultat qeveri më miqësore. Zgjedhjet palestineze të vitit 2006 dhe tani së fundmi ato të Pakistanit votuan kundër udhëheqësve që mbështesin politikën e jashtme të Shteteve të Bashkuara. Por përkrahësit e demokracisë thonë se qeveritë e zgjedhura janë më të prirura që të bien dakord paqësisht. //ad//